ਰਾਸ਼ਟਰੀ ਅਸੰਬਲੀ (ਅਫ਼ਗ਼ਾਨਿਸਤਾਨ)
ਰਾਸ਼ਟਰੀ ਅਸੰਬਲੀ (ਜਾਂ ਅਫ਼ਗ਼ਾਨ ਸੰਸਦ) ਅਫਗਾਨਿਸਤਾਨ ਦੀ ਸਰਵਉੱਚ ਵਿਧਾਨ ਹੈ। ਇਹ ਦੋ ਸਦਨਾਂ ਵਾਲੀ ਸੰਸਦ ਹੈ। ਇਸਦੇ ਉੱਪਰਲੇ ਸਦਨ ਨੂੰ ਮਸ਼ਰਾਨੋ ਜਿਗਰਾ ਤੇ ਹੇਠਲੇ ਸਦਨ ਨੂੰ ਵੁਲਸ਼ੀ ਜਿਗਰਾ ਆਖਿਆ ਜਾਂਦਾ ਹੈ। ਇਸ ਦੇ ਉੱਪਰਲੇ ਸਦਨ ਵਿੱਚ 102 ਸੀਟਾਂ ਹੁੰਦੀਆਂ ਹਨ ਤੇ ਹੇਠਲੇ ਸਦਨ ਵਿੱਚ 250 ਸੀਟਾਂ ਹੁੰਦੀਆਂ ਹਨ। ਅਫ਼ਗਾਨੀ ਸੰਸਦ ਦੀ ਨਵੀਂ ਇਮਾਰਤ ਦਾ ਨਿਰਮਾਣ ਭਾਰਤ ਦੀ ਸਹਾਇਤਾ ਨਾਲ ਕੀਤਾ ਗਿਆ ਹੈ। 2015 ਦੇ ਅਖੀਰ ਵਿੱਚ ਭਾਰਤ ਦੇ ਪ੍ਰਧਾਨ ਮੰਤਰੀ ਨਰਿੰਦਰ ਮੋਦੀ ਤੇ ਅਫ਼ਗਾਨੀ ਰਾਸ਼ਟਰਪਤੀ ਅਸ਼ਰਫ਼ ਗਨੀ ਨੇ ਇਸਦਾ ਉਦਘਾਟਨ ਕੀਤਾ ਸੀ। ਇਹ ਦਾਰੁਲ ਅਮਨ ਪੈਲੇਸ ਨੇੜੇ ਸਥਿੱਤ ਹੈ। ਅਫਗਾਨਿਸਤਾਨ ਦੇ ਸੰਵਿਧਾਨ ਅਨੁਸਾਰ ਇਹ ਪੂਰੇ ਦੇਸ਼ ਦੀ ਸਰਵਉੱਚ ਵਿਧਾਨ ਹੈ ਜੋ ਕਿ ਇਸ ਦੇ ਦੀ ਜਨਤਾ ਦੁਆਰਾ ਚੁਣੇ ਨੁਮਾਇੰਦਿਆਂ ਵੱਲੋਂ ਚਲਾਈ ਜਾਂਦੀ ਹੈ।